
ANUNȚ
privind organizarea concursului pentru ocuparea a unui post vacant de 
Asistent Cercetare Științifică
în cadrul proiectului Sinergii între Restaurare și Depopulare pentru Natură – REDESIGN, finanțat prin programul Biodiversa+ și implementat de Institutul de Cercetare-Dezvoltare pentru Cinegetică și Resurse Montane Miercurea-Ciuc

A.) Institutul de Cercetare-Dezvoltare pentru Cinegetică și Resurse Montane Miercurea-Ciuc organizează concurs pentru ocuparea postului contractual de execuție - Cercetător Științific – Specialist GIS, încadrat în afara organigramei, în cadrul proiectului ” Sinergii între Restaurare și Depopulare pentru Natură – REDESIGN” 
B.) Contractul individual de muncă al candidatului declarat „Admis” se va încheia pe perioadă determinată de 24 luni conform prevederilor art. 12 alin. (2) și art. 83 lit. g) din Legea nr. 53/2003 – Codul muncii, republicată, cu modificările şi completările ulterioare. 
Concursul se desfășoară cu respectarea prevederilor:
– Legii nr. 183/2024, privind statutul personalului de cercetare-dezvoltare;
– H.G. nr. 1568/2024, privind organizarea și desfășurarea concursurilor pentru ocuparea funcțiilor contractuale din instituțiile publice.

1. Nivelul postului: execuție
2. Denumirea postului: Asistent Cercetare Științifică, pe perioadă determinată de 24 luni, în cadrul proiectului ” Sinergii între Restaurare și Depopulare pentru Natură – REDESIGN “.
3. Gradul/Treapta profesional/profesională: Asistent Cercetare Științifică;
4.Scopul principal al postului: Implicarea activă în activități de cercetare-dezvoltare-inovare în domeniul restaurării ecosistemelor și utilizarea terenurilor, colectarea și analiza datelor sociologice și de mediu, publicarea studiilor în reviste de specialitate, analiză baza de date în limba engleză, redactare articole științifice în limba engleză.
5. Numărul de posturi: 1; 
6. Durata timpului de lucru: 8 ore/zi, 40 ore/săptămână de luni până vineri. 
7. Salariul minim de încadrare: conform legislației în vigoare
8. Cod COR: 213147 - Asistent de cercetare în ecologie și protecția mediului sau asimilat

B.)  Documente solicitate candidaților pentru întocmirea dosarului de concurs, conform Legii 183/2024:
a) cererea de înscriere la concurs semnată, la care se anexează o declarație pe propria răspundere prin care candidatul atestă veridicitatea informațiilor prezentate în dosar (formularele sunt anexate la prezenta);
b) curriculum vitae semnat de către candidat;
c) lista publicațiilor științifice, lucrărilor, articolelor/studiilor, brevetelor selectate de candidat în funcție de relevanța pentru activitățile de cercetare științifică proprii (dacă candidații au publicații);
d) fișa de verificare a îndeplinirii standardelor minimale și a celor suplimentare, după caz, completată și semnată de candidat;
e) copia diplomei de licență sau echivalentă/masterat/ doctorat, după caz. În situația în care candidatul declarat câștigător nu deține o diplomă eliberată de o instituție de învățământ superior din România, acesta trebuie să depună o copie conform cu originalul a atestatului de recunoaștere sau de echivalare a acesteia înainte de încadrarea pe post și semnarea contractului individual de muncă, sub sancțiunea neemiterii actului administrativ de încadrare pe post;
f) copia actului de identitate sau orice alt document care atestă identitatea, potrivit legii, după caz;
g) copia certificatului de căsătorie sau dovada schimbării numelui, după caz;
h) certificatul medical care să ateste starea de sănătate corespunzătoare îndeplinirii atribuțiilor de serviciu, eliberată de către medicul de familie al candidatului sau de către unitățile sanitare abilitate, cu cel mult 3 luni anterior derulării concursului - în original;
i) declarația de consimțământ pentru prelucrarea datelor cu caracter personal, semnată (formularul este anexat la prezenta);
j) certificatul de cazier judiciar.

Actele solicitate la literele e) și g) se vor prezenta și în original în vederea verificării conformității copiilor cu acestea. În situația în care documentele solicitate nu sunt emise în limba română, acestea vor fi însoțite de traduceri legalizate în limba română.
Documentul prevăzut la lit. j), poate fi înlocuit cu o declarație pe propria răspundere privind antecedentele penale. În acest caz, candidatul declarat admis la selecția dosarelor are obligaţia de a completa dosarul de concurs cu originalul cazierului judiciar, anterior datei de susținere a probei scrise și/sau probei practice a concursului.
Afișarea rezultatelor obținute de candidați la probele concursului, precum și afișarea rezultatelor soluționării contestațiilor și a rezultatelor finale ale concursului se realizează folosindu-se numărul de înregistrare atribuit dosarului de înscriere la concurs pentru fiecare candidat.
Candidații să nu se afle în situații de incompatibilitate conform Legii nr.161 din 19 aprilie 2003 cu modificările și completările ulterioare.
Adeverința care atestă starea de sănătate conţine, în clar, numărul, data, numele emitentului şi calitatea acestuia, în formatul standard stabilit prin ordin al ministrului sănătății.
În cazul în care candidatul este cetățean al unui alt stat membru al Uniunii Europene, al unui stat parte la Acordul privind Spaţiul Economic European (SEE) sau al Confederaţiei Elveţiene, acesta trebuie să deţină un CNP (cod numeric personal) sau să solicite până angajare, dacă nu are un NIF (număr de identificare fiscală) valabil, eliberat de autoritățile competente din România.
Curriculumul vitae al candidatului trebuie să includă:
a) studiile efectuate și diplomele obținute;
b) experiența profesională și locurile de muncă relevante ocupate anterior;
c) premii sau alte elemente de recunoaștere a contribuției științifice;
d) descrierea narativă a unei realizări în tematica postului pentru care se organizează concurs - maximum 3 pagini;
e) constituie avantaj și poate fi anexată la dosar lista proiectele de cercetare, dezvoltare și inovare pe care le-a condus ca director de proiect și granturile obținute, dacă este cazul, indicându-se pentru fiecare sursa de finanțare, bugetul proiectului și principalele publicații științifice sau brevetele de invenție rezultate.

Constituie avantaj și poate fi anexată la dosar lista publicațiilor științifice, lucrărilor, articolelor/studiilor, brevetelor de invenție considerate de candidat a fi relevante pentru domeniul postului pentru care candidează. Lista este structurată astfel:
a) lista a cel mult 10 publicații științifice, cele mai relevante, precum: cărți de autor, articole/studii/capitole, volume editate, lucrări;
b) lista cărților de autor și a volumelor editate și publicate;
c) lista articolelor/studiilor in extenso, publicate în reviste din fluxul științific internațional principal;
d) lista altor lucrări și contribuții științifice.

Dosarele de concurs se depun în format fizic la ICDCRM M-Ciuc – 530240 - Miercurea Ciuc, Str. Progresului nr. 35B, jud Harghita sau se transmit prin e-mail la adresa administrativ@icdcrm.ro, conform datelor sus prezentate, dupa publicarea anunțului pe pagina posturi.gov.ro și pe pagina www.icdcrm.ro.

Secretarul comisiei de concurs înregistrează dosarul de concurs, comunică numărul de înregistrare candidatului și transmite dosarul membrilor comisiei de concurs, în condițiile stabilite prin regulamentul propriu de concurs.

C.) Condițiile generale prevăzute de  Legea 1336/2022:

Poate ocupa un post vacant sau temporar vacant persoana care îndeplinește condițiile prevăzute de Legea nr. 53/2003 Codul muncii, republicată, cu modificările și completările ulterioare, și cerințele specifice prevăzute la art. 542 alin. (1) și (2) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare:
a) are cetățenia română sau cetățenia unui alt stat membru al Uniunii Europene, a unui stat parte la Acordul privind Spațiul Economic European (SEE) sau cetățenia Confederației Elvețiene;
b) cunoaște limba română, scris și vorbit;
c) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările și completările ulterioare;
d) are o stare de sănătate corespunzătoare postului pentru care candidează, atestată pe baza adeverinței medicale eliberate de medicul de familie sau de unitățile sanitare abilitate;
e) îndeplinește condițiile de studii, de vechime în specialitate și, după caz, alte condiții specifice potrivit cerințelor postului scos la concurs;
f) nu a fost condamnată definitiv pentru săvârșirea unei infracțiuni contra securității naționale, contra autorității, contra umanității, infracțiuni de corupție sau de serviciu, infracțiuni de fals ori contra înfăptuirii justiției, infracțiuni săvârșite cu intenție care ar face o persoană candidată la post incompatibilă cu exercitarea funcției contractuale pentru care candidează, cu excepția situației în care a intervenit reabilitarea;
g) nu execută o pedeapsă complementară prin care i-a fost interzisă exercitarea dreptului de a ocupa funcția, de a exercita profesia sau meseria ori de a desfășura activitatea de care s-a folosit pentru săvârșirea infracțiunii sau față de aceasta nu s-a luat măsura de siguranță a interzicerii ocupării unei funcții sau a exercitării unei profesii;
h) nu a comis infracțiunile prevăzute la art. 1 alin. (2) din Legea nr. 118/2019 privind Registrul național automatizat cu privire  la  persoanele  care  au  comis  infracțiuni  sexuale,  de exploatare a unor persoane sau asupra minorilor, precum și pentru  completarea  Legii  nr.  76/2008  privind  organizarea  și funcționarea Sistemului Național de Date Genetice Judiciare, cu modificările  ulterioare,  pentru  domeniile  prevăzute  la  art.  35 alin. (1) lit. h).

Condiții specifice de participare la concurs:
1. Studii de specialitate: 
1.1 studii superioare finalizate în domeniul ingineria mediului sau domenii conexe, ecologie.
1.2. conform prevederilor proiectului REDESIGN, candidatul trebuie să fie student masterand.
3. Limbi străine (necesitate și nivel) cunoscute: Cunoștințe de limba engleză la nivel minim B1 
5. Abilități, calități și aptitudini necesare ce vor fi evaluate de membrii comisiei cu calificativul slab, bun și foarte bun: 
· Interes pentru cercetarea aplicată privind proiectarea și realizarea studiilor geografice de teren, colectarea și analiza datelor geospațiale, elaborarea de modele de distribuție și evoluție a fenomenelor geografice, conservarea biodiversității.
· Cunoștințe de bază GIS și statistică și utilizare softuri de specialitate ESRI sau QGIS. Cunoștințe de bază aplicații R sau RStudio constituie avantaj.
· Capacitate de sinteză critică a literaturii.
· Experiență anterioară în proiecte sau activități cu componentă socială și ecologică constituie avantaj.
· Cunoștințe de lucru cu instrumente de colectare și analiză a datelor cantitative și calitative.
· Abilități de lucru în echipă, comunicare științifică și adaptabilitate în teren.
6. Constituie avantaj în etapa de selecție a dosarelor:
· Activități de voluntariat, internship
7. Vechime: nu se solicită.

8. Evaluarea candidaților în etapa de interviu se va realiza conform regulamentuli de concurs al ICDCRM aprobat prin Hotărârea Consiliului de Administrație a ICDCRM nr. 3/14.03.2025.


Condiții minimale pentru participarea la concurs:
- studii superioare finalizate în domeniul ingineria mediului sau domenii conexe, ecologie; conform prevederilor proiectului REDESIGN, candidatul trebuie să fie student masterand sau să facă dovada înscrierii la un curs postuniversitar de master în domeniul științele vieții, științele pământului, biologie, ecologie, ingineria mediului.
D.) Calendarul de desfășurare a concursului, respectiv data limită şi ora până la care se pot depune dosarele de concurs:
Data, ora şi locul de desfăşurare a concursului:
1. depunerea dosarelor până la data de 24.09.2026, ora 1000;
2. selecția dosarelor în data de 24.09.2026, ora 1200, la sediul instituției;
3. afișarea rezultatelor selecției dosarelor în data de 24.09.2026, ora 1300, la sediul instituției și online;
4. depunerea contestațiilor cu privire la rezultatelor selecției dosarelor: 25.09.2026, ora 1300 la sediul instituției;  
5. afișarea rezultatelor la  contestație cu privire la rezultatelor selecției dosarelor: 25.09.2026, ora 1600;
6. interviul cu comisia de concurs în data de 28.09.2026, ora 10.00;   
7. afișarea rezultatelor:  28.09.2026, ora  13.00;    
8. depunerea contestaților până la data de: 29.09.2026, ora 1300;
9. afișarea rezultatelor contestațiilor în data de 29.09.2026, ora 15.00, la sediul instituției și online;
10. afişarea rezultatelor finale: 29.09.2026, ora 16.00.

Desfășurarea concursului pentru ocuparea postului:
[bookmark: _Hlk190774115]Pentru concursul care include probe scrise, orale și/sau practice, respectiv interviu, comisia de concurs evaluează candidatul din perspectiva următoarelor criterii necumulative:
a) relevanța studiilor și experienței candidaților, în relație cu tematica postului pentru care candidează, conform obiectivelor proiectului REDESIGN;
b) capacitatea de a elabora baze de date;
c) capacitatea de a colecta dat din teren;
d) capacitatea organizatorică; 
e) capacitatea de a transfera cunoștințele și rezultatele și de a populariza rezultate științifice;
f) capacitatea de a lucra în echipă;

Proba interviu include: prezentarea rezultatelor profesionale ale candidatului, întrebări și răspunsuri menite să scoată în evidență cunoștințele de specialitate și aptitudinile pentru îndeplinirea cerințelor postului.
În urma finalizării procesului de evaluare, comisia de concurs stabilește ierarhia candidaților și nominalizează candidatul care a obținut cele mai bune rezultate în raport cu punctajul final calculat în conformitate cu prevederile de mai sus.

Tematică:
Tematica 1. Schimbări de utilizare a terenului și dinamica peisajului montan carpatic
1.1	Concepte fundamentale: utilizarea terenului (land use) versus acoperirea terenului (land cover); știința sistemelor de teren (land system science); teoria tranziției forestiere.
1.2	Abandonul terenurilor agricole: factori socio-economici, tranziția post-socialistă, restituirea proprietății, fragmentarea structurii funciare.
1.3	Depopularea zonelor montane și consecințele asupra serviciilor ecosistemice.
Tematica 2. Rewilding, faună mare și coexistență om–faună sălbatică
2.2	Definiții și tipologii ale rewilding-ului: pasiv, trofic, bazat pe translocări. Critica conceptuală a termenului și dezbaterea privind imprecizia sa definițională.
2.2	Metrici și indici de măsurare a progresului în rewilding; limitele operaționale ale acestor cadre de evaluare.
Tematica 3. Metode de cercetare, date spațiale și competențe aplicate
3.1.	Surse de date spațiale: hărți istorice și ortofotoplanuri, imagini Landsat și Sentinel, LiDAR, CORINE Land Cover, produsele Copernicus High Resolution Layers, OpenStreetMap.
3.2.	GIS și teledetecție: detecția schimbărilor, metrici de peisaj (fragmentare, conectivitate).

